এদিকে কংগ্রেসের ভোট ব্যবস্থাপকেরা ইতিমধ্যে বিশ্লেষণ করে দেখেছে, ২০১৪ সালে বিজেপি ক্ষমতায় আসার পর ভারতে ১৫টি রাজ্যে যে ভোট হয়েছে, সেই সব রাজ্যের অন্তত ১৯১টি লোকসভা আসনে এগিয়েছিল বিজেপি। ভারতে রয়েছে লোকসভার ৫৪৩টি আসন। বিশ্লেষকেরা এখন ভোট বিশ্লেষণ করে দেখেছে, এখন সেই আসনসংখ্যা কমে দাঁড়িয়েছে ১৪৬টিতে। কমেছে ৪৫টি। অন্যদিকে বিভিন্ন জনমত সমীক্ষায় উঠে এসেছে বিজেপির জনপ্রিয়তা হ্রাসের ছবি। ২০১৪ সালে বিজেপি যেখানে ৩৯ শতাংশ ভোট পেয়েছিল, এখন তা কমে দাঁড়িয়েছে ২৯ শতাংশে। কমেছে ১০ শতাংশ। পাশাপাশি কংগ্রেসের বেড়েছে ১২ শতাংশ ভোট। এসব খবরে দুশ্চিন্তার ছায়া ঢেকে ফেলেছে বিজেপিকে।